Leni Robredo

Ni Leni Robredo (naiyanak a kas ni Maria Leonor Santo Tomas Gerona; ) ket ti abogado a Filipino, aktibista-sosial, ken politiko nga isu ti maika-14 a Bise Presidente ti Filipinas. Ni Robredo ket nagtaray babaen ti Partido Liberal, ken nangabak iti panagbubutos babaen dagiti 14,418,817 a butos wenno 35.11% dagitibutos, ken bassit laeng nga inabakna ni Senador Bongbong Marcos babaen dagiti 263,473 a butos. Isu ti maikadua a babai a nagserbi a kas Bise Presidente iti pakasaritaan ti Filipinas.

Naammuan iti atension iti publiko ni Robredo idi 2012 kalapsan ti ipupsay ti asawana, ni Jesse Robredo ti Sekretario ti Lokal a Gobierno, iti aksidente ti eroplano idiay Isla ti Masbate. Sakbay ti aksidente, ti pannakairamann iti biag ti publiko idi ket kas abogado ken aktibista-sosial. Kalpasan daytoy, nagtaray isuna iti sapasap a panagbubutos iti 2013 ken nangabak a kas representatibo ti maika-3 a Distrito ti Camarines Sur iti Kamara dagiti Pannakabagi ti Filipinas, ti puesto a tinengngelna aginggana iti panagbaliw ti administrasion idi Hunio 2016.

Nasapa a biag 
Naiyanak ni Maria Leonor Santo Tomas Gerona idi Abril 23, 1964 idiay Naga, Camarines Sur, Filipinas, ti kaunaan kadagiti tallo nga annak da Antonio Gerona ti retiro a Hues ti Pagdaruman a Rehional a Korte ti Siudad ti Naga ken ni Salvacion Sto. Tomas.

Nagbasa idi ni Gerona idiay Universidad de Sta. Isabel idiay Siudad ti Naga, nagturpos iti elementaria idi 1978, ken manipud iti High School idi 1982. Isu ket nagturpos iti grado tiEkonomia manipud iti Eskuela ti Ekonomia ti Unibersidad ti Filipinas, Diliman idi 1986. Kalpasanna, napan isuna a nagala iti Master ti Administrasion ti Negosio idiay San Beda College sakbay a nagadal ti linteg idiay Unibersidad ti Nueva Caceres ken nagturpos idi 1992.

Dagiti nagibasaran 

Dagiti bise presidente ti Filipinas